Coba jelasin Tewu'a döi Mbanua dari Sisarahili I dalam bahasa nias dong

Fatua lö samatörö Balanda ba Danö Niha, töi mbanua Sisarahili I andrö, ya'ia da'ö Hiligoe. He wa'ae simanö, irugi iada'a töi Hiligoe lö ahoe ba dödö niha fefu. Börö da'ö, fanötöi Si salahili I, asese tefagilo-gilo  ma tefalali-lali wanötöi ya'ia ba Hiligoe. Niha mbanua andre ba no sambua ba gotalua zi tölu banua (dombua banua tanöbö'ö, ya'ia da'ö Iraonogambö ba Tetehösi) zifao ba wahasara dödö ba ŵamunu Marasusi ma nifotöi Horö Daŵa. Marasusi andrö ba no faosatö zamatörö Balanda ba Danö Niha nifataro ba Mbanua Lahagu.

Me no aefa labunu Marasusi ba lagohi-gohi manö ira samatörö ba labibi-bini'ö göi ira ba dalu gatua ba ŵangaröu'ö ya'ira ba danga zamatörö. Ena'ö aefa ira ba wolohi-lohi zamatörö Balandra ba emane khöra tua Falito Geremani, Fandrita Zendering H. Lageman, ena'ö laröi mbanua Hiligoe ba lasawa mbanua Sisarahili I. Ŵaö-ŵaö wamunu Marasusi andrö ba tefatunö ia ba zinura tanöbö'ö.